《赠徐岳峰少邃用邃翁韵二首 其一》
明代·邵宝

数月旬宣疏几通，南来忧思对山翁。祗缘萱幄迎非便，不谓薇垣养未隆。

老鹤正须惊独夜，冥鸿未许溯长空。北巡曾到苏门否，拜罢姚公拜邵公。

作者简介：邵宝（1460-1527）字国宝，号二泉，江苏无锡人，成化二十年（1484）进士，历为江西提学副使，官至南京礼部尚书，谥文庄。文典重和雅，诗清和淡薄。著有《简端二馀》《慧山记》《容春堂集》等。